Роберто Фернандес Ретамар
Другият

Превод от испански: Александър Муратов, Атанас Далчев, 1968

chitanka.info

Ние днес, останалите живи,

на кого дължиме, че сме живи?

Кой умря за мене във затвора,

кой куршума, пратен срещу мене,

вместо мен в сърцето си получи?

И над кой ли мъртъв аз живея,

който кости в моите остави

и очи извадени да гледат

с погледа на моите очи,

та ръката обезобразена,

нито негова и нито моя,

пише тъжни думи във живота,

дето мъртвия го няма вече?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.